Korvet kelas Baynunah

Kelas-Baynunah adalah sebuah kelas korvet yang dibina untuk Tentera Laut Emiriah Arab Bersatu. Kapal sulung, Baynunah, telah dinamakan bersempena dengan kawasan Baynunah di Abu Dhabi. Enam buah kapal dirancang untuk dibina dalam kelas ini dengan jumlah kos sebanyak AS$820 juta. Ujian laut kini sedang berjalan. Ujian-ujian platform dan sistem tempur dijangka akan berlangsung sepanjang tahun 2011, di mana setelah selesai ia akan diserahkan kepada Tentera Laut UAE.

Perincian
Rekabentuk kelas adalah berdasarkan pada rekabentuk Combattante BR70 yang dibangunkan oleh CMN Group. Kelas Baynunah direka untuk tujuan "rondaan dan pengawasan, menabur periuk api, memintas dan operasi-operasi peperangan anti permukaan lain dalam wilayah perairan dan zon ekonomi ekslusif Emiriah Arab Bersatu."

Sejarah
Pada tahun 2004, bagi mengantikan , Kementerian Pertahanan UAE telah menganugerahkan satu kontrak kepada Abu Dhabi Ship Building untuk membina kelas Baynunah. Kapal sulung, Baynunah, telah dibina di Perancis oleh Constructions Mécaniques de Normandie, sementara kapal-kapal seterusnya telah dibina di UAE oleh Abu Dhabi Ship Building (ADSB).

Pelancaran kapal sulung telah diadakan pada 25 Jun 2009. Ujian laut pula bermula pada bulan Januari 2010..

Kapal ke-4 dalam kelas ini, Mezyad, telah dilancarkan oleh ADSB pada 15 Februari 2012. ADSB berharap untuk mendapatkan kontrak selanjutnya dari Arab Saudi dan Kuwait (bagaimanapun Arab Saudi dan Kuwait tidak lagi berminat).

Kapal terakhir, Al-Hili, telah dilancarkan pada 6 Februari 2014.

Semasa campur tangan yang diketuai Arab Saudi dalam Perang Saudara Yaman, sejumlah kapal dari kelas ini terlibat dalam sekatan ke atas Yaman.

Kapal-kapal dalam kelas

Lihat juga

Rujukan

Pautan luar
 Abu Dhabi Ship Building
 Constructions Mécaniques de Normandie's Combattante BR70 web page
 National Defense Magazine article

Kelas korvet